**Ժողովրդավարական ուղի կուսակցություն**, քաղաքական կուսակցություն Հայաստանում։ Այն գլխավորում է Մանուել Գասպարյանը։

Պատմություն
-----------

Ժողովրդավարական ուղի կուսակցությունը հիմնադրվել է 2006 թվականին և ղեկավարում է խորհրդարանի նախկին անդամ և կուսակցության հիմնադիր Մանուկ Գասպարյանի որդին՝ Մանուել Գասպարյանը։ Կուսակցությունը եղել է Հայ ազգային կոնգրեսի անդամ։ Ներկայումս կուսակցությունն Ազգային ժողովում ներկայացուցչություն չունի և գործում է որպես արտախորհրդարանական ուժ։

2018 թվականի Հայաստանի խորհրդարանական ընտրություններից առաջ կուսակցությունը հայտարարել է իր աջակցությունը «Սասնա Ծռեր» համահայկական կուսակցությանը։

Կուսակցությունը բոյկոտել է 2021 թվականի Հայաստանի խորհրդարանական ընտրությունները՝ հայտարարելով, որ ընտրությունները կեղծվելու են։ 2021 թվականի դեկտեմբերին կուսակցությունը հռչակագիր է ստորագրել ավելի քան մեկ տասնյակ այլ քաղաքական կուսակցությունների հետ, որոնք կոչ են անում կառավարությանը հարգել երկրում ժողովրդավարությունն ու մարդու իրավունքները։

Ընտրություններ
--------------

### Ազգային ընտրություններ

Կուսակցությունը մասնակցել է 2007 թվականի Հայաստանի խորհրդարանական ընտրություններին՝ հավաքելով ձայների 1,05%-ը։

Կուսակցությունը մասնակցել է 2012 թվականի Հայաստանի խորհրդարանական ընտրություններին՝ հավաքելով ձայների 0,36%-ը։

### Տեղական ընտրություններ

Կուսակցության մի քանի անդամներ 2013 թվականի Երևանի ավագանու ընտրություններին մասնակցել են «Ժառանգություն» կուսակցության Բարև Երևան դաշինքի կազմում։ Դաշինքը զբաղեցրել է երրորդ տեղը՝ հավաքելով ձայների 8,48%-ը։

Կուսակցությունը մասնակցել է Երևանի ավագանու 2018 թվականի ընտրություններին և Երևանի քաղաքապետի պաշտոնում առաջադրել Մանուել Գասպարյանի թեկնածությունը։ Ընտրությունների արդյունքում կուսակցությունը հավաքել է ընտրողների ձայների ընդամենը 0,22 տոկոսը՝ չկարողանալով ոչ մի մանդատ ստանալ Երևանի քաղաքային խորհրդում։ Ընտրություններից հետո կուսակցությունը հայտարարություն է տարածել, որով շնորհավորել է վարչապետ Նիկոլ Փաշինյանի «Իմ քայլը» դաշինքին։

Ծանոթագրություններ
------------------

1. 1 2  ««Ժողովրդավարական ուղի» կուսակցությունը կմասնակցի Երևանի ավագանու ընտրություններին | Ֆակտոր տեղեկատվական կենտրոն»
2. ↑  ««Ժողովրդավարական ուղի» կուսակցությունը կմասնակցի Երեւանի ավագանու ընտրություններին. քաղաքապետի թեկնածուն հայտնի է»։ *news.am*
3. ↑  «Ժողովրդավարական ուղի կուսակցությունը սատարում է «Սասնա ծռերին»»։ *ՀՐԱՊԱՐԱԿ*։ December 3, 2018
4. ↑  ««Ժողովրդավարական ուղի» կուսակցությունը ընտրություններում սատարում է «Սասնա Ծռեր» կուսակցությանը»
5. ↑  ««Ժողովրդավարական ուղի» կուսակցության քաղաքական խորհրդի կոչը | Առավոտ - Լուրեր Հայաստանից»
6. ↑  LLC Helix Consulting։ «Համայնքներում բռնաճնշումների նպատակն է ձերբակալել բոլոր այն անձանց, ովքեր փորձում են խանգարել հակապետական իշխանությունների հայրենավաճառ ծրագրերին․ մի շարք կուսակցությունների հայտարարությունը - Այսօր' թարմ լուրեր Հայաստանից»։ *www.aysor.am*
7. ↑  ««Բարև Երևան» դաշինքի ընտրացուցակ»։ *www.heritage.am*
8. ↑  ««Ժողովրդավարական ուղի» կուսակցությունը կմասնակցի Երևանի ավագանու ընտրություններին. ցուցակը կգլխավորի Մանուել Գասպարյանը»։ *www.tert.am*։ Արխիվացված է օրիգինալից 2022-02-09-ին։ Վերցված է 2022-02-09  `|url-status=` պարամետրը գոյություն չունի (օգնություն)
9. ↑  ««Ժողովրդավարական ուղի» կուսակցությունը ցանկանում է Երևանի ավագանիում ունենալ 50+1% ձայն»։ *armenpress.am*
10. ↑  «Հայտնի են 65 ընտրատեղամասի քվեարկության արդյունքները»
11. ↑  ««Ժողովրդավարական ուղի» կուսակցությունը շնորհավորել է վարչապետին և երևանցիներին՝ ընտրություններում տարած հաղթանակի առթիվ»։ *shabat.am*